Bak (musiqiy asbob)
Bak (hangul: 박; hanja: 拍) — koreys saroyida va marosimlarida ijro etiluvchi musiqalarda qoʻllaniladigan, yogʻochdan yasalgan, qarsak tovushini chiqarishga xizmat qiluvchi musiqiy asbob turi. Bakni oʻynagan/chalgan/ijro etuvchi odam jipbak deb ataladi. Ushbu ijrochi guruh uchun dirijor yoki musiqiy nazoratchi boʻlib xizmat qiladi. Musiqa qachon boshlanganini bildirish uchun qarsak chalish kerak boʻlsa, bak qarsak chalish paytida yuzaga keluvchi tovushni yaratish uchun qoʻllaniladi. Oltita uzun va tor taxtaning ustki qismi ip bilan bogʻlangan, pastki qismi esa ikki qoʻl bilan ochiq tutilgan. Ushbu tuzilish orqali tiniq zarba tovushini hosil qiladi.